|  |
| --- |
| **Ismét Nyári Tábort és Nemzetközi Tornát rendez a Ziccer Tigrisek Kosársuli** |

**Debrecenbe invitálják a fiatal tehetségeket**

A több mint 10 éves hagyományokkal rendelkező nyári kosaras táborát idén is megrendezi a Ziccer Tigrisek Kosársuli Debrecenben. A tábort idén is két turnusban 2013. június 17-21. és 2013. június 24-28. között rendezik meg. A táborban korcsoportok szerint több szakképzett edző foglalkozik a gyerekekkel, melynek programjában napi 2 edzés, dobó- és ügyességi versenyek, atlétikai és sportág specifikus felmérések és a megfelelő pihenést garantálva heti 2 Aquaticumos élményfürdő szerepel.

A táborral kapcsolatos bővebb információk a Ziccer Tigrisek Kosársuli honlapján elérhetők a jelentkezési lappal együtt: [**www.ziccertigrisek.hu**](http://www.ziccertigrisek.hu)

Idén már harmadik alkalommal kerül sor augusztusi tanévnyitó nemzetközi kosárlabda tornánkra. A tavalyi évben a nemzetköziséget nem csak a mérkőző csapatok, hanem a Szerbiából érkező első osztályú játékvezetők is szolgáltatták. Ezáltal nem csak az edzők, a gyerekek és a csapatok, de a kosárlabda fontos része a játékvezetők is új kapcsolatokat köthettek, és új tapasztalatokat szerezhettek.

2012 augusztusában 23 csapat vívott hatalmas küzdelmeket Debrecenben a Tóth Árpád Gimnázium és a DE Kossuth Lajos Gyakorló Gimnázium tornacsarnokaiban. A résztvevők között volt a román serdülő bajnokság elitjébe tartozó LPS Tg. Mures és a magyar kenguru bajnokságba is nevező, és végül országos Jamboreeba jutó CSM Oradea csapata. A hazai élcsapatokat a Rátgéber Akadémia, a Szolnoki Sportiskola, a Debreceni Sportiskola, a Baja, a nyíregyházi GKS és a rendező Ziccer Tigrisek csapatai képviselték, melyek közül már többen bejelentkeztek az idei sorozatra is.

A hagyományoknak megfelelően idén is a Kenguru (2003. január 1-én és utána születettek), a Gyerek (2002. január 1-én és utána születettek), és a Serdülő (2000-2001) korosztály csapatait várjuk Debrecenbe 2013. augusztus 23-25-én.

A tornán minden csapat legalább négy mérkőzést vív. A tavalyi évben több mint 60 különdíj talált gazdára, amelyeknek a száma idén sem csökkenhet.

Várjuk idén is a csapatok jelentkezését!

Versenykiírás és nevezési lap a honlapról letölthető!

<http://www.ziccertigrisek.hu/versenykiiras>

 Kovács Balázs, Ziccer Tigrisek